13. ΒΑΣΙΛΙΚΟΝ ΔΙΑΤΑΓΜΑ της 30 Ιουν./4 Ιουλ. 1936 Περί καθορισμού αρμοδιότητος και δικαιοδοσίας του Γενικού Διευθυντού του Ταμείου Παρακαταθηκών και Δανείων. Έχοντες υπ’ όψει τα άρθρ. 4, 10 και 14 του από 21 Μαρτ. 1926 Ν.Δ/τος «περί οργανισμού του Ταμείου Παρακαταθηκών» κυρωθέντος δια του από 12 Νοεμ. 1927 ομοίου «περί κυρώσεως και τροποποιήσεως του από 21 Μαρτ. 1926 Ν.Δ/τος «κυρωθέντος του τελευταίου τούτου υπό του Νόμ. 3646, μετά γνωμοδότησιν του Διοικητικού Συμβουλίου του Ταμείου Παρακαταθηκών και Δανείων και του Συμβουλίου Επικρατείας προτάσει του Ημετέρου επί των Οικονομικών Υπουργού, απεφασίσαμεν και διατάσσομεν. Άρθρ.1.-1.Ο Γενικός Διευθυντής του Ταμείου Παρακαταθηκών και Δανείων έχει την κατωτέρω αρμοδιότητα και δικαιοδοσίαν. α)Εκτελεί τας αποφάσεις του Διοικητικού Συμβουλίου εν σχέσει προς την όλην διοίκησιν του Ταμείου και προτείνει όσα κρίνει κατάλληλα μέτρα δια την επίτευξιν του σκοπού αυτού. Σελ. 25 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 39.Β.α.13 β)Εντέλλεται τας πληρωμάς των εξόδων διοικήσεως του Ταμείου εντός των ορίων των Νόμων, Δ/των, συμβάσεων και αποφάσεων του Διοικητικού Συμβουλίου. γ)Καταρτίζει τον προϋπολογισμόν του Ταμείου, απολογισμόν και ισολογισμόν, ους υποβάλλει προς το Διοικητικόν Συμβούλιον προς έγκρισιν εντός των νομίμων προθεσμιών. δ)Προΐσταται του προσωπικού του Ταμείου του υπηρετούντος έν τε τη Κεντρική Διευθύνσει, τοις Υποκαταστήμασι και Γραφείοις Παρακαταθηκών εν ταις επαρχίαις. ε)Ασκεί ιδίαν πειθαρχικήν εξουσίαν επί του προσωπικού επιβάλλων δι’ ητιολογημένης αποφάσεώς του εις πάντας τους υπαλλήλους ποινήν μέχρι προστίμου δρχ. εκατόν. Κατά των αποφάσεων τούτων του Γενικού Διευθυντού και εφ’ όσον επεβλήθη πρόστιμον άνω των τριάκοντα δραχμών επιτρέπεται έφεσις εντός δέκα ημερών από της κοινοποιήσεώς των ενώπιον του Διοικητικού Συμβουλίου. ς)Δια τας ενώπιον των Επαρχιακών Δικαστηρίων δίκας διορίζει πληρεξούσιον τον εν τη έδρα του Δικαστηρίου δικαστικόν αντιπρόσωπον παρά τη Οικονομική Εφορεία ή ελλείψει τοιούτου δικηγόρον. ζ)Τοποθετεί τη προτάσει του Διευθυντού δι’ εγγράφου αποφάσεώς του τους υπαλλήλους εις τας υπηρεσίας του Ταμείου και ορίζει κατά τον ίδιον τρόπον εν περιπτώσει επειγούσης ανάγκης τους αναπληρωτάς αυτών δια τας περιπτώσεις νομίμου κωλύματος ή απουσίας των, ανακοινοί δε τας αποφάσεις του ταύτας εις το Διοικητικόν Συμβούλιον κατά την αμέσως επομένην συνεδρίασιν αυτού προς έγκρισιν. η)Χορηγεί αδείας εις τους υπαλλήλους μέχρις οκτώ ημερών εν συνόλω κατ’ έτος. θ)Μετέχει των συνεδριάσεων του Διοικητικού Συμβουλίου ως εισηγητής άνευ ψήφου, οσάκις καλείται. ι)Αντιπροσωπεύει το Ταμείον ενώπιον των Δικαστηρίων και εκπροσωπεί αυτό κατά πάσαν νομικήν πράξιν αφορώσαν την Διοίκησιν αυτού εντός των ορίων των κειμένων Νόμων, Δ/των και των αποφάσεων του Διοικητικού Συμβουλίου και δίδει τους εις το Ταμείον επιβαλλομένους όρκους. ια)Εκδίδει και προσυπογράφει μετά του Αρχιλογιστού του Α΄ Λογιστικού Τμήματος και του τμηματάρχου του προληπτικού ελέγχου εγγράφους εντολάς ή επιταγάς δι’ ων ενεργούνται αναλήψεις μετρητών, χρεωγράφων, ή άλλων οιωνδήποτε τίτλων του Ταμείου κατατεθειμένων παρά Τραπέζαις και άλλοις οικονομικοίς οργανισμοίς ή μεταβιβάσεις τίτλων του Ταμείου προς έτερα πρόσωπα. Ομοίως εκδίδει και προσυπογράφει μετά των ως άνω Αρχιλογιστού και Τμηματάρχου του προληπτικού ελέγχου επιταγάς ή εντολάς προς πληρωμήν ή παράδοσιν εις τρίτους χρημάτων ή τίτλων κατατεθειμένων παρά Τραπέζαις και άλλοις οικονομικοίς οργανισμοίς εις πίστωσιν λογαριασμών του Ταμείου Παρακαταθηκών και Δανείων. Σελ. 26 ιβ)Ενεργεί πάσαν νομικήν πράξιν αφορώσαν την διοίκησιν του Ταμείου περί ης δεν προβλέπει ειδικώς ο νόμος κατόπιν αποφάσεως του Διοικητικού Συμβουλίου. Άρθρ.2.-Το Γενικόν Διευθυντήν απόντα ή κωλυόμενον αναπληροί κατά πάσαν αυτού την αρμοδιότητα και δικαιοδοσίαν ο Διευθυντής του Ταμείου, ον ωσαύτως απόντα ή κωλυόμενον αναπληροί έν των μελών του Διοικητικού Συβμουλίου ή ο Νομικός Σύμβουλος του Ταμείου ή είς των άλλων ανωτέρων υπαλλήλων του Ταμείου οριζόμενος δι’ αποφάσεως του Διοικητικού Συμβουλίου. Άρθρ.3.-Η αρμοδιότης του Διεθυντού του Ταμείου καθορίζεται ως κατωτέρω: α)Εντέλλεται τας πληρωμάς των εξόδων διοικήσεως εντός των ορίων των Νόμων, Δ/των, συμβάσεων και αποφάσεων του Διοικητικού Συμβουλίου μέχρι ποσού δραχμών δύο χιλιάδων δι’ εκάστην αιτίαν πληρωμής. β)Εποπτεύει το προσωπικόν του Ταμείου το υπηρετούν έν τε τη Κεντρική Διεθύνσει, τοις Υποκαταστήμασι και Γραφείοις Παρακαταθηκών εν ταις επαρχίαις, δια την ακριβή εκτέλεσιν των καθηκόντων αυτού. γ)Ασκεί ιδίαν πειθαρχικήν εξουσίαν επί του προσωπικού του Ταμείου επιβάλλων δι’ ητιολογημένης αποφάσεώς του εις πάντας τους υπ’ αυτόν υπαλλήλους ποινήν προστίμου μέχρι δραχ. 50. Κατά των αποφάσεων τούτων του Διευθυντού και εφ’ όσον επεβλήθη πρόστιμον άνω των τριάκοντα δραχμών, επιτρέπεται έφεσις εντός δέκα ημερών από της κοινοποιήσεώς των ενώπιον του Διοικητικού Συμβουλίου. δ)Χορηγεί αδείας εις τους υπαλλήλους μέχρι τριών ημερών. ε)Μετέχει οσάκις καλείται των συνεδριάσεων του Διοικητικού Συμβουλίου ως εισηγητής άνευ ψήφου. ς)Εντέλλεται την απόδοσιν των παρακαταθηκών και καταθέσεων εν γένει επί τη βάσει των νομίμων δικαιολογητικών. Την κατά το παρόν εδάφιον δικαιοδοσίαν ασκεί και ο Γενικός Διευθυντής του Ταμείου. ζ)Υπογράφει τα γραμμάτια παρακαταθηκών και τας αποδείξεις καταθέσεων εν γένει. Άρθρ.4.-Τους Διευθυντάς των Υπακαταστημάτων του Ταμείου Παρακαταθηκών και Δανείων απόντας, ελλείποντας ή κωλυομένους αναπληρούσιν υπάλληλοι του Ταμείου οριζόμενοι δι’ αποφάσεων του Διοικητικού Συμβουλίου αυτού. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος. 39.Β.α.13 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 